Държавен вестник, бр. 16, 2018 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  16
извършват редовно преглед на категоризацията 
въз основа на конкретните условия на работа 
и резултатите от медицинското наблюдение 
на професионално облъчваните лица. При 
категоризацията трябва да се имат предвид 
и потенциалните облъчвания.
Раздел VІ
Индивидуален дозиметричен контрол при 
професионално облъчване
Чл. 65. (1) Предприятията и работодате-
лите на външни работници организират и 
осъществяват систематичен индивидуален 
дозиметричен контрол на професионално 
облъчваните лица от категория А чрез подхо-
дящи индивидуални дозиметри за определяне 
на получените дози от външно облъчване.
(2) В случаите, при които лицата от катего-
рия A могат да получат съществено от гледна 
точка на радиационната защита вътрешно 
облъчване или външно облъчване на очната 
леща или крайниците, се установява подходяща 
система за мониторинг на тези облъчвания.
Чл. 66. (1) Предприятията организират и 
осъществяват дозиметричен контрол на про-
фесионално облъчваните лица от категория 
Б, който трябва да бъде достатъчен, за да 
потвърди, че тези лица са категоризирани 
правилно в категория Б.
(2) Индивидуален дозиметричен контрол 
на лица от категория Б се осъществява ви-
наги когато това се изисква от органите на 
държавния здравен контрол съгласно Закона 
за здравето.
Чл. 67. (1) Индивидуален дозиметричен 
контрол на професионално облъчвани лица 
от категория А и категория Б се осъществява 
в съответствие с изискванията на наредбата 
по чл. 65, ал. 1, т. 3 от Закона за здравето.
(2) Получените дози от професионално 
облъчвани лица се определят въз основа на по-
казанията на индивидуални дозиметри, които 
са одобрен тип и са преминали метрологичен 
контрол съгласно Закона за измерванията.
(3) Органите на държавен здравен контрол 
осъществяват контрол на дозите на професи-
онално облъчваните лица в предприятията.
Чл. 68. В случаите, при които индивидуални 
измервания на дозите не е възможно да се 
извършат или не са достатъчни, индивидуал-
ният дозиметричен контрол на професионално 
облъчваните лица от категория А и категория 
Б се осъществява:
1. по косвен начин въз основа на:
а) резултатите от радиационния мониторинг 
на работните места;
б) измерените дози от външно облъчване, 
отчетени по индивидуалните дозиметри на 
други лица, работещи при същите условия, 
както лицата без индивидуални дозиметри;
2. по косвен начин въз основа на аналитичен 
изчислителен метод, одобрен от Национал-
ния център по радиобиология и радиационна 
защита.
Чл. 69. Предприятията съгласувано с ква-
лифициран експерт по радиационна защита 
идентифицират професионално облъчвани 
лица от категория A, които могат да получат 
значимо вътрешно облъчване или значимо 
облъчване на очната леща или крайниците, и 
определят начините и средствата за контрол 
на облъчването.
Чл. 70. При ситуации на аварийно облъч-
ване предприятията организират извършване 
на оценка на получените ефективни и еквива-
лентни дози от външно и вътрешно облъчване.
Раздел VІІ
Програми за радиационен мониторинг
Чл. 71. (1) Предприятията разработват, 
утвърждават и изпълняват програми за ра-
диационен мониторинг на работната среда и 
въз основа на резултатите оценяват профе-
сионалното облъчване.
(2) При изготвяне на програми за радиаци-
онен мониторинг се определят радиационните 
характеристики на работната среда, които 
подлежат на контрол, честотата на планира-
ните измервания и контролните точки, видът, 
типът и характеристиките на предвидените 
средства за измерване (диапазони, точности, 
особености), критерии за съответствие на из-
мерените стойности с определени контролни 
нива, срокове и отговорници за изпълнението 
на програмите.
(3) Предприятията се консултират с квали-
фицирани експерти по радиационна защита 
при изготвяне на програмите по ал. 2.
Чл. 72. (1) Програмите за радиационен мо-
ниторинг в ядрени съоръжения се съгласуват 
с Националния център за радиобиология и 
радиационна защита.
(2) В случаите, когато изпълнението на 
програмите за радиационен мониторинг по 
ал. 1 не може да се извърши от предприятие-
то, същото се възлага на външни лица, които 
са акредитирани да извършват съответните 
измервания.
Чл. 73. (1) За изпълнение на програмите 
по чл. 71, ал. 1 предприятията са длъжни да 
осигуряват средствата за измерване на йонизи-
ращи лъчения, които съответстват на Закона 
за измерванията и подзаконовите нормативни 
актове по прилагането му, освен в случаите по 
чл. 72, ал. 2, когато средствата за измерване 
се осигуряват от външните лица.
(2) Резултатите от извършвания ради-
ационен мониторинг на работната среда се 
документират и съхраняват в предприятието 
и се представят на контролните органи при 
поискване.